 2 Ihe E Mere 28  Ehaz gbara afọ iri abụọ mgbe ọ malitere ịchị, ọ chịkwara afọ iri na isii na Jeruselem, o meghịkwa ihe ziri ezi nanya Jehova dị ka Devid nna nna ya mere.Kama o jere ije nụzọ ndị eze Izrel jere. O mere ọbụna ihe oyiyi dị iche iche a wụrụ awụ nke Bel.Ya onwe ya surekwara ihe nsure ọkụ na ndagwurugwu nwa Hinọm, sureekwa ụmụ ya ndị ikom nọkụ, dị ka ihe arụ nke mba ndị Jehova chụpụrụ nihu ụmụ Izrel mere si dị.Ọ na-achụkwa àjà ma na-esure ihe nsure ọkụ mgbe niile nebe ndị dị elu nakwa nugwu nta dị iche iche nakwa nokpuru ụdị osisi ọ bụla jupụtara nakwụkwọ ndụ.Jehova bụ Chineke ya wee nyefee ya naka eze Siria. Ha wee merie ya ma dọrọ ọtụtụ nime ndị ya nagha ma kpụta ha Damaskọs. O nyefekwara ya naka eze Izrel, o wee sụọ ya akwụ.Pika nwa Remalaya wee gbuo otu narị puku mmadụ na puku iri abụọ, ndị bụcha ndị dike, notu ụbọchị na Juda, nihi na ha hapụrụ Jehova bụ Chineke ndị nna nna ha.Zikraị, onye Ifrem bụ dike, gbukwara Measaya nwa eze na Azraịkam bụ onye ndú ezinụlọ ya na Elkena bụ onye na-esote eze.Ụmụ Izrel dọkwaara narị puku abụọ nime ụmụnne ha nagha, ndị inyom, ụmụ ha ndị ikom na ụmụ ha ndị inyom; ha bukọọrọ ihe nkwata dị nnọọ ukwuu naka ha. E mesịa, ha butere ihe nkwata ndị ahụ na Sameria.E nwere onye amụma Jehova nọ nebe ahụ nke aha ya bụ Oded. O wee gakwuru ndị agha ahụ na-alọta Sameria wee sị ha: Lee! Ọ bụ nihi oké iwe nke Jehova bụ Chineke nna nna unu hà na-eweso Juda mere o ji nyefee ha naka unu, unu wee jiri ọnụma nke ruru neluigwe gbuo ụfọdụ nime ha.Ugbu a, unu na-achọ iji ụmụ Juda na Jeruselem mere ndị ikom na-eje ozi na ndị inyom na-eje ozi. Ka o sina dị, ọ bụ na e nweghị mmehie ndị unu onwe unu mere megide Jehova bụ Chineke unu?Geenụ m ntị ma kpọghachi ndị ahụ unu si netiti ụmụnne unu dọrọ nagha, nihi na Jehova na-eweso unu iwe dị ọkụ.Ụfọdụ nime ndị isi nke ụmụ Ifrem, bụ Azaraya nwa Jehohe, Berekaya nwa Meshilemọt na Jehizkaya nwa Shalọm na Amesa nwa Hadlaị, wee guzogide ndị ahụ si agha na-alọta,ha wee sị ha: Unu agaghị akpọbata ndị a unu dọtara nagha nebe a, nihi na nke a ga-eme ka anyị bụrụ ndị ikpe mara nihu Jehova. Unu na-achọ ịtụkwasị ihe ná mmehie anyị nakwa nikpe ọmụma anyị, nihi na ikpe ọmụma anyị dị ukwuu, ọ na-ewesokwa Izrel iwe dị ọkụ.Ndị agha ahụ wee hapụ ndị ahụ ha dọtara nagha na ihe ha kwatara nihu ndị isi ahụ nakwa nihu ọgbakọ ahụ dum.Ndị a kpọrọ aha wee bilie kpọrọ ndị ahụ a dọtara nagha, ha sikwa nihe ndị ahụ a kwatara akwata chịnye ndị gba ọtọ nime ha uwe ka ha yiri. Ha wee chịnye ha uwe ka ha yiri, chịnyekwa ha akpụkpọ ụkwụ, nye ha ihe oriri, nyekwa ha ihe ọṅụṅụ, teekwa ha mmanụ. Ha jikwa ịnyịnya ibu buru ndị ike gwụrụ ịga ije wee bute ha Jeriko, bụ obodo nkwụ, nebe ụmụnne ha nọ. E mesịa, ha laghachiri Sameria.Noge ahụ, Eze Ehaz zigaara ndị eze Asiria ozi ka ha nyere ya aka.Ndị Idọm bịakwara ọzọ wee merie Juda ma dọrọ ndị mmadụ nagha.Ma ndị Filistia wakporo obodo ndị dị na Shefila na Negeb nke Juda wee weghara Bet-shimesh na Aịjalọn na Gedirọt na Soko na obodo nta ya niile, na Timna na obodo nta ya niile, na Gimzo na obodo nta ya niile; ha wee biri nebe ahụ.Nihi na Jehova wedara Juda nala nihi Ehaz eze Izrel, nihi na ọ hapụrụ ndị mmadụ ka ha na-eme otú masịrị ha na Juda. O mesoro nnọọ Jehova omume ekwesịghị ntụkwasị obi.Nikpeazụ, Tilgat-pilniza eze Asiria bịara buso ya agha wee mekpaa ya ahụ, o meghịkwa ka ọ dị ike.Nihi na Ehaz kwakọọrọ ihe niile dị nụlọ Jehova nakwa nụlọ eze nakwa nụlọ ndị isi, buru ha bunye eze Asiria dị ka onyinye; ma nke ahụ enyereghị ya aka.Otú ọ dị, mgbe ọ na-emekpa ya ahụ, Eze Ehaz gara nihu imeso Jehova omume ekwesịghị ntụkwasị obi.O wee malite ịchụrụ chi dị iche iche nke Damaskọs, bụ ndị na-awakpo ya, àjà, o wee sị: Ebe ọ bụ na chi ndị eze Siria na-enyere ha aka, m ga-achụrụ ha àjà, ka ha wee nyere m aka. Ha wee ghọọrọ ya na Izrel dum ihe ịsụ ngọngọ.Ehaz chịkọtakwara arịa ndị dị nụlọ ezi Chineke, gbukasịakwa arịa ndị dị nụlọ ezi Chineke ma mechie ọnụ ụzọ ụlọ Jehova, wee meere onwe ya ebe ịchụàjà nakụkụ ngalaba ụzọ ọ bụla na Jeruselem.O mekwara ebe ndị dị elu maka isurere chi ọzọ dị iche iche ihe nsure ọkụ nobodo niile, ee, nobodo niile dị na Juda. O wee kpasuo Jehova bụ Chineke nna nna ya hà iwe.Ma ihe ndị ọzọ metụtara ya na ụzọ ya niile, ndị mbụ na ndị ikpeazụ, lee, e dere ha nAkwụkwọ Ndị Eze Juda na Izrel.Nikpeazụ, Ehaz sooro nna nna ya hà dinaa, ha wee lie ya nobodo, na Jeruselem, nihi na ha ebubataghị ya nebe a na-eli ndị eze Izrel. Hezekaya nwa ya wee malite ịchị nọnọdụ ya. 